Eesti Postil on tähtpäevade ja sündmuste jäädvustamiseks kolm võimalust - anda välja postmark, tervikasi või eritempel. Varem on jalgpalli auks ilmunud nii eritempel kui postmark - 22. Septembril 1993. aastal ilmus eritempel "1994. aasta MM-i valikmäng Eesti-Itaalia", 16. aprillil 1998 postmark "Jalgpalli MM Prantsusmaal". Tähistamaks jalgpalli 100. juubelit annab Eesti Post koostöös Eesti Jalgpalli Liiduga välja ka tervikasja.